LidanRubinov/Halacha-QA huggingface dataset:
שאלה: חתונה בראש חודש בתקופת העומר: אנחנו זוג שרוצים להתחתן ב-15 04 2010 יום ה א באייר. החתן ממוצא ספרדי ואני אשכנזייה. אמרו לנו שזה ראש חודש עדיין ולכן אנחנו כן יכולים להתחתן אך לעשות חופה לפני השקיעה כי בערב זה כבר לא ראש חודש. רציתי לדעת האם באמת אנחנו יכולים להתחתן בתאריך הזה? יש רבנים שאמרו לי שכן ויש רבנים שאמרו לי שלא. האולם עצמו אמר לי בוודאות שאין בעיה עם זה? כמו כן, אני גרה באשדוד ואצלנו ברבנות לא מחתנים בכלל בכל תקופת העומר והם אמרו לי שאצלם אני לא יכולה להתחתן אבל ברבנות בעיר אחרת כן. בבקשה עזרו לי אני כבר לא יודעת מה לעשות ואני ממש רוצה להתחתן בתאריך הזה.
תשובה: האולם רוצה להתפרנס ואינו בר סמכא. ספרדים, וגם הרבה אשכנזים, אינם מתחתנים מפסח על ל"ג בעומר, גם לא בר"ח. אם החתן ספרדי הולכים לפי החתן. מדוע לא תתחתנו מוקדם יותר? שיהיה בשעה טובה ומזל טוב.
שאלה: עירוב במושב: אני גר במושב שיש בתוכו שדות חקלאים וכרגע אין במושב רב (ויכול להיות שגם כשהיה הנושא היה בעייתי). א) האם בדיעבד היקף בצורת הפתח של כל המושב, כולל השדות באמצע, כשר? ב) יש עירוב פנימי שמוציא את השדות מהעירוב אבל בחלק גדול מהמקומות החוט קשור לעמוד ולא עובר בתוכו או מעליו ואין חבית או משהו אחר צמוד לעמוד, האם בדיעבד זה כשר? ג) לצערי, מי שאחראי כבר הרבה זמן על בדיקת העירוב ותיקונו כנראה שלא לוקח את זה ברצינות ובחשיבות הראויה. וגם הוא לא בקי בהרבה הלכות בענין וזה פרנסה בשבילו. מה לעשות?
תשובה: אני משער כי יש רב אזורי למקום. ראוי לפנות אליו בשאלות אלו  ביחוד על חלק ג'. אם אין רב כזה, אתה מוזמן לחזור אלינו.
שאלה: בעיות בארוח בשבת אצל ההורים: אישתי ואני מתארחים לעיתים קרובות אצל ההורים בשבת וכל שבת צצה לי בראש בעיה נוספת. מים חמים כשהבוילר מופעל, הנאה מתבשיל שלא ידוע אם הוכן כהלכה, ובעיקר מבעיות של תרומות ומעשרות (זה מושב עם עצי פרי בחצרות ולא תמיד ידוע מאיפה הפרי והירק הגיעו). גיליתי עכשיו שלפעמים מדליקים את הבוילר בשבת עצמה (בלי שעון שבת). מה אנחנו צריכים לעשות אם כל הזמן אנחנו מוקפים בשאלות? המשפחה דתיה וזה ממש בעייתי כי הם לא תמיד מבינים את זה שאנחנו שונים.
תשובה: תעשו לכם רשימה של כל הבעיות העלולות להתעורר ותדברו עם ההורים בגלוי לפני שאתם באים אליהם מה הם צריכים לעשות כדי שתוכלו לבקר אצלם ולהרגיש שאתם לא עושים שום דבר המנוגד לזהירות ההלכתית שאתם נוהגים בה. השאלות אינם רבות: תרומות ומעשרות, אפשר לעשר לפני שבת את כל הדברים שיש ספק עליהם. בישול בשבת וסידור נכון של שעון שבת.
שאלה: חנוכיה במרפסת שמש: האם מותר כדאי להדליק חנוכיה במרפסת שמש משום פרסום הנס?
תשובה: כן אם היא פונה לרשות הרבים.
שאלה: שטיפת כלים בשבת ודינים נוספים: 1) האם מותר לשטוף כלים בשבת במים חמים שהם כתוצאה מהשמש, ולא מים שחיממתי מראש בכפתור חימום המים? 2) האם מותר לשלוף בשבת בידיים חרק קטן שדבק בשער (לא חרק מציק אלא חרק כמו כינה)? 3) האם מותר לאשה שלא נוהגת התפלל שחרית של שבת לאכול עוגה קטנה וכוס קפה ללא קידוש בבוקר? 4) האם מותר להוציא משהו שאני צריכה בשבת, כמו משחק מתוך מגרה שיש בה גם מוקצה, כמו כסף?
תשובה: 1. כן. כי אין איסור שימוש במים שהוחמו בדוד שמש. 2.כינה מותר להוציא בשבת מהראש או מהבגדים. 3.לא, אשה צריכה לעשות קידוש קודם ששותה או אוכלת. 4. כן.
שאלה: הצגת בנות מול בנים: האם מותר לבנות להציג מול בנים?
תשובה: ככלל, בהצגת בנות מול בנים ישנה בעיה של צניעות וראוי להימנע. אולם ראוי ונכון להיוועץ עם רב בית הספר בהצגת בית ספר. או במקרה של הצגה בסניף, עם רב השכונה.
שאלה: יארצייט ראשון בחנוכה - תפילות כשליח ציבור: בר"ח טבת הבעל"ט יחול יום היארצייט הראשון של אימי ע"ה הכ"מ. האם אני יכול להתפלל כשליח ציבור את כל התפילות, כולל הלל ומוסף, או כיון שיום היארצייט הראשון עדיין נחשב במסגרת אבלות י"ב חודש לא אוכל לשמש כשליח ציבור בהלל ומוסף?
תשובה: אתה רשאי לעבור לפני התיבה, אך מכיון שמדובר בהלל ומוסף הדבר מותנה בכך שאתה יודע את הנוסח ותפילתך רצויה לציבור, שאם לא כן, אין לך חיוב כלל.
שאלה: כספי מעשרות לשיעורי קודש וטיפול זוגי: א. האם אפשר להשתמש בכספי מעשרות לשיעורים פרטיים במקצועות קודש עבור הילדים? ב. האם מותר לשלם מכספי מעשרות עבור טיפול זוגי?
תשובה: א. כן. ב. כן.
שאלה: עליה לבית הקברות בתום שנת אבל: אבי נפטר בתאריך 2009 3 5, ט באדר. ברצוני לדעת, מתי אנחנו צריכים לעלות לבית עלמין לפי העדה אשכנזית, בתום 11חודש או בתום 12חודש? ובאיזה תאריך לועזי אנחנו צריכים לעלות לבית העלמין?
תשובה: תאריך העליה לקבר הוא בתום השנה, כלומר בח' באדר תש"ע (22 02 10). בברכת התורה, WWW.Yeshiva.org.il
שאלה: לביבות בסיר בשרי וטוסטר: אשתי טיגנה לביבות (עם בצל) בסיר בשרי לא בן יומו ואח"כ שמנו בטסטר חלבי (לא נקי משאריות). א מה הדין האוכל? ב מה הדין טוסטר? ג כיצד מכשירים טוסטר? ד. האם יש נפק"מ אם טיגנה את הבצל לבד או ביחד עם כל העיסה? מהי?
תשובה: האם הלביבות היו חמות, ואם כן, באיזו דרגת חום?
שאלה: מספר שאלות בנוגע למנהגי אבלות: ביום שבת האחרון סבתא שלי חזרה לעולם האמת, מספר שעות אחרי התאריך הלועזי של יום ההולדת שלה. 1. הבנתי שזה שהיא נפטרה בשבת זה סימן טוב. רציתי לדעת, האם ישנה משמעות גם לכך שהיא נפטרה בסמוך ליום ההולדת הלועזי שלה? 2. האם מותר לנכדים, למשל, לשבת על הרצפה בסמוך להורים המתאבלים, לא ככוונה להתאבל על הסבתא אלא כדי להיות ליד הוריהם או סתם כי נוח להם לשבת על המזרן? עלי להדגיש כי אבא שלי כבר שאל רב את השאלה, אך לא פירט ולא הדגיש שהכוונה של הנכדים אינה התאבלות. 3. בעוד כחודש אחת הנכדות צריכה ללדת בע"ה בן זכר ראשון. ועלתה לנו מחלוקת בנוגע לסוג האירוע שנעשה עם הברית. האם מותר לנו לשים באירוע שירים כאשר אם היולדת, שהיא גם בת המנוחה, תהיה נוכחת באירוע אך לא תרקוד כלל? 4. האם מותר לאבל לצאת אל מחוץ לדלת בית המנוחה בתקופת השבעה? אשמח אם תוכלו לענות על שאלתי בהקדם, מאחר והיום הוא כבר יום שני של השבעה, וייתכן שחלק מהשאלות כבר לא יהיו רלוונטיות מאוחר יותר(בעיקר שאלה מספר 4). תזכו למצוות ולמעשים טובים.
תשובה: 1. אין משמעות לתאריך הלועזי של הפטירה או של יום ההולדת שלה. 2. אין איסור הלכתי אולם אין כאן סימן טוב. 3. היא יכולה להיות באולם אם אין משמיעים מוזיקה. לגבי השתתפות בסעודה, אם יש לה תפקיד, כגון: להראות לאורחים היכן הם יושבים, היא יכולה להשתתף. 4. יש עניין שלא לעבור לבית אחר אולם רק לצאת בכדי ללוות מישהו או לשאוף אוויר, מותר.
שאלה: שיעור הפרשת חלה: לפי שיטתו של הרב בשיעור כזית, לכאורה יוצא שיעור מאוד קטן להפרשת חלה. א. מהו השיעור לשיטת הרב? (אשמח עם הרב יסביר את החישוב) ב. האם הרב סובר שבשיעור כזה מפרישים עם ברכה או שלענין ברכה חושש לשיעורים יותר גדולים? ג. מהו השיעור לברכה?
תשובה: א. בזמננו אין שיעור להפרשת חלה. לא כמו בתקופות שהיו נותנים לכהן, שהשיעור היה חלק אחד מ-24. בימינו שממילא שורפים את ההפרשה, אין צורך להפריש כמות גדולה ומפרישים כמות קטנה. ב-ג. השיעור שמפרישים לחלה הוא באמת שיעור קטן מאוד. מאיזה כמויות מפרישים יש כבר כמויות קבועות: מ-1680 גרם לפי הרב פרנק מפרישים ומקילו ורבע מפרישים בלי ברכה. ופחות מזה לא מפרישים כלל.
שאלה: הפרשת חלה במאפיה: אני עובד במאפיה ורציתי לשאול, מה קורה שמערבים בצק שכבר הפרישו עם בצק שעדיין לא (אני יודע שהכי טוב זה להכין עוד בצק ולהפריש ממנו על כולם אך בדרך כלל במאפיה זה לא אפשרי בגלל לחץ הזמן וכו'). א. האם יש שיעור שהוא בטל, מהו? ב.אם לא נתבטל. האם אפשר "להישאל" כמו תרומות ומעשרות? ומה בדיוק זה עושה? (אני יודע על המושג ולא מבין איך עובד) ג. האם אפשר פשוט להפריש ומדין ברירה נדון שזה מהבצק שלא הופרש? למה?
תשובה: א. אין דבר כזה, כי טבל אינו בטל. לכן צריך לבלול את העיסה שתתערבב טוב טוב, ולפי הכלל בגמרא ש"יש בילה" בנוזלים וגם בעיסה - ואז מפרישים כמות שיהיה ברור שיש בה גם מהעיסה שהופרשה וגם מהעיסה שלא הופרשה. כמו שאם נשפכו והתערבו שתי יינות, שמאחד הפרישו ומאחד לא, כיון שהם מעורבים מפרישים מהם כמות שמן הסתם יש בה גם מזה וגם מזה. ג. לא שייך.
שאלה: שמעון ולוי מול אנשי שכם: שמעון ולוי היו מאוד צעירים בכדי להילחם בכל העיר שכם. איך מסברים את העניין?
תשובה: צעירים?! בגיל היו צעירים מאוד, ודאי שלא היו בני יותר מ-15. אולם שאלת הצעירות אינה שאלה של גיל! ישנם מבוגרים שהינם צעירים מאוד וצעירים שהינם מבוגרים מאוד. רבים ממנהיגי ישראל, אפילו בדורות מאוחרים מאוד, היו צעירים ביותר ובכל זאת הנהיגו את ישראל בתורה, מלכות, הלכה וכו'. מספיק שנמנה את הרמ"א, הרמח"ל, האר"י הק', הש"ך ועוד. גם הסבא רבה של שמעון ולוי לא התחיל בגיל כל כך מבוגר, כידוע המדרש מתאר כי אברהם אבינו התחיל את פרסום שם ה' בעולם  שבירת הפסלים וזריקתו לתור האש  בגיל 3. "טוב ילד מסכן וחכם ממלך זקן וכסיל."
שאלה: ישיבת שבעה לנכה: איך נכה חצי משותק יושב שבעה? מה ההלכות שלו, האם הוא יכול להשאר בביתו ולא לגור שבעה ימים בבית הנפטר? ואיפה אפשר למצוא הלכות אלו?
תשובה: הוא יכול להישאר בביתו ולקיים את הלכות האבלות לפי יכולתו. כלומר, הוא אינו חייב לשבת דווקא אך ביתר ההלכות שהוא יכול לקיים שיקיים. מן השמים ינחמוהו
שאלה: איני ניזונת ואיני עושה: לכבוד הרב אברהם דוב זרביב לא ברור מתשובתו של הרב מלפני חודשיים, בעניין אשה שאומרת "איני ניזונת ואיני עושה", אם התשובה שניתנה היא על אמירה שלה לפני הנישואין. השאלה שנשאלה, לא האם האשה יכולה לומר זאת אלא האם בכל רגע נתון, בכל שלב מחיי הנישואין (גם כאלו שהחלו שהיא כן ניזונת וכן עושה) היא עדיין יכולה לומר זאת?
תשובה: כאמור, דרך זו אינה מומלצת כלל להנהיג עליה חיי נישואין תקינים, אך להלכה, אשה יכולה בכל שלב בחיי הנישואין לומר לבעלה איני ניזונית ואיני עושה. הפרטים היוצאים להלכה מאמירה זו פורטו בתשובה הקודמת. הרב אברהם דב זרביב
שאלה: כספים שמצאתי וקיבלתי: כאשר נסעתי לאירוסי חבר מצאתי 10 שקלים במגירה. כאשר חזרתי מהאירוסין מישהו שאני לא מכיר נתן לי 50 שקלים ואמר זה במתנה. אני תרמתי לצדקה. האם זה אמור לסמל משהו? אגב אני גרוש האם זה בא לרמוז על היכרות קרובה או על זוגיות קרובה
תשובה: איני מאמין בדברים כאלו, וכבר נאמר תמים תהיה עם ה' אלקיך.
שאלה: עריכת החופה: התכבדתי ע"י חברי הטוב לערוך את חופתו שתערך בשבוע הבא (יום שני). אני לא כל כל יודע מה עליי להגיד במעמד. הבנתי שאני בעקרון מזמין רק את העולים לברכות השבע ברכות. אם תוכלו לשלוח לי בבקשה איזשהו שטנץ של טקס החופה אשמח בשביל שאוכל לערוך את הטקס בצורה המכובדת ביותר.
תשובה: אתה הקריין והמזמין את האנשים לעלות לחופה, הרב הוא עורך החופה. אין נוסח מחייב או קבוע. עליך לתאם עם חברך כיצד הוא רוצה שתזמין את המברכים. בעריכת חופה וקידושין מכובד הרב... - רבה של...  ראש ישיבת... העדים... בקריאת הכתובה מכובד... - תוארו ראשונה מכובד... - תוארו וכן בכל הברכות. אם מוסיפים דבר תורה או דבר אחר יש להוסיפו במקום המתאים.
שאלה: להטעות את העירייה בארנונה: האם מותר להטעות את העירייה ולקבל הנחה בארנונה, שהרי הם גונבים אותנו גם (וזה בטוח) ושמעתי שמותר לגנוב ראשיות,האם יש לי על מה להסתמך?
תשובה: אין היתר להטעות את העירייה בעניין הארנונה. הארנונה היא ת עבור שירות שאתה מקבל מהעירייה, כגון: פינוי אשפה, מים ועוד. אם אתה רוצה שירות עליך לשלם, ואין זה שונה מכל מוצר או שירות שאתה מזמין ועליך לשלם כפי דרישת המוכר או נותן השירות, ומי שמטעהו הוא גזלן. גם יש לומר שלעירייה יש דין של שבעת טובי העיר שנבחרו ע"י הציבור והחלטותיהם מחייבות את הציבור כולו. לגופו של עניין נראה לומר, שישנה חובה לדווח על הכנסות קבועות בלבד, ולא על הכנסות מזדמנות. הרב ניר אביב
שאלה: עבודה בשביל אחרים: אני מתרגמת מאמרים עבור חברותיי ללימודים (תואר ראשון) תמורת ת לעיתים קרובות בקשת התרגום גולשת גם לבקשה שאסכם את הכתוב במאמר או שממש אכין במקומם את העבודה שהמרצה ביקשה לעשות תמורת ת 1. האם מותר לי לעשות תרגיל של בת אחרת תמורת ת? 2. האם מותר לי לעשות לה את התרגיל אך להשאיר לה פרטים מסויימים שהא תעשה, וכך יחשב הדבר כאילו הוא גם שלה? פעמים רבות סרבתי לבקשה, ואמרתי שאני רק מתרגמת, אך חברותיי הן שומרות תורה ומצוות והן טוענות שאין בדבר בעייה, לכן רציתי אחת ולתמיד לשאול.
תשובה: 1. אני חושב שזה לא צודק כלפי המוסד. 2. לעזור אפשר, אבל לעשות במקומה זו אחיזת עינים שלא ראויה לאדם ישר, כי המוסד לא מעוניין שיעשו כך, וזה כמו שאדם שלא יודע רפואה מקבל תואר - הוא מרמה את האנשים בכך ופוגע בהם ויש בכך הכשלת הציבור.
שאלה: אכילה על קברי צדיקים: האם, מבחינת הלכה, נכון המנהג לערוך סעודה בקבר של צדיק? מה דין השתיה בסעודה זו? כיצד נכון להתנהג במציאות כזאת?
תשובה: אין בזה הלכה כלל. לקברי צדיקים באים להתפלל לד'.
שאלה: ברית לתינוק שנולד לרווקה: בת משפחה שלנו מקרבה ראשונה הרתה לגבר ללא נישואין. היא הזמינה אותנו לברית ואנחנו מתלבטים האם ללכת כי אז זה ייראה כאילו אנחנו מקבלים את העובדה שהיא הרתה ללא נישואין. אנחנו משפחה דתית ויש לנו קושי גדול לקבל את המעשה שלה.
תשובה: יש מקום להתלבט אם ללכת אם לאו. אם ההליכה תורמת לקרובה ליהדות יש מקום ללכת. אם ההליכה תתפרש כמתן אישור למעשה בדיעבד, עדיף לא ללכת.
שאלה: מחיצות בבית הכנסת בזמן דבר תורה: שמעתי שהרב מתיר לכתחילה הסטת מחיצות בביה"כ בזמן אמירת דבר התורה. מה הוביל את הרב להיתר זה, ואשמח לקבל מקורות הלכתיים ורוחניים להיתר ולאסור? כמו"כ האם זו אמירה גורפת או תלוית קהילה?
תשובה: המחיצה בזמן הדרשה אינה מעיקר הדין כמו בתפילה. הדבר תלוי בקהילה. במקום שהנשים מעוניינות לשמוע את דברי הרב קשה להן להקשיב לו כשאינן רואות אותו, וכשאין קשר עין אין גם קשב לב ושלא מרצונן בהן עלולות לפטפט ולהפריע. ההנחה היא כמובן שהן לבושות בצניעות.
שאלה: מה אני - חילוני, דתי או מסורתי?: אני רציתי לדעת איך לפי הדת, מה אני חילוני דתי או מסורתי? אני בנאדם ששומר שבת, שומר על כשרות בבית, לא אוכל במקומות שהם לא כשרים, הולך לבית הכנסת כל יום שישי, קורא תהילים כל היום. מה אני דתי או מסורתי?
תשובה: אתה ברוך ד' שומר שבת וכשרות וגם מתפלל, אתה בדרך הנכונה. אתה גם לא עושה עבירות בין אדם לחברו. אם כן, אתה דתי שעדיין לא מקיים כל המצות וככל שתכיר יותר מצות בוודאי תקיים גם אותם. חזק ואמץ.
שאלה: להסתכל על הקשת : קראתי פה שאסור להיסתכל על הקשת. במקום אחר ראיתי: 1. שהקשת זה סימן להבטחה של ה שלא יהיה יותר מבול, למרות זה מה שמגיע לנו. 2. שסימן, שגם שדבר שנראה כל כך יפה (עבודה זרה, חטאים וכו ) הוא מסמל דבר רע. אבל האם מותר לי להסתכל על הקשת דווקא בשביל לראות את זה, זאת אומרת, כשאני מסתכל על הקשת אני מבין יותר שיש לנו הרבה מה לתקן וזה נותן לי יותר רצון לעשות כמה שיותר מצוות?
תשובה: אסור להתבונן בקשת, ועל מנת להגיע להבנה בצורך שלנו בקיום מצוות אין צורך להתבונן בקשת.
שאלה: המרת צדקה בספרים לישיבה: אני שם צדקה בקופה שנמצאת אצלי. לאחר שנאגר אצלי כמות כסף אני רוצה לתת אותו לישיבה מסוימת. האם מותר לי לקנות ספרים לישיבה ולתת אותם או שזה כסף צדקה ואסור לגעת? (אין לי כל רווח מקניית הספרים, כלומר אני הולך לחנות וקונה שם)
תשובה: אם לא התכוונת לתת את הכסף המזומן דווקא, אתה יכול להמירו בספרים.
שאלה: להתחתן עם בחורה שהיתה בצבא: אני בחור ישיבה, שיעור ד. לאחרונה התחלתי לצאת לדייטים על מנת להתחתן. יצאתי עם כמה בחורות, ולצערי לא יצא מזה כלום. חבר שלי הציע להכיר לי את בת דודה שלו, בחורה טובה, יראת שמים, רצינית ומקפידה. הכל נראה מתאים, מלבד בעיה אחת. הבחורה שירתה בצבא. האם יש מניעה לצאת עם בחורה שהיתה בצבא, בתנאי כמובן, שהיא רצינית, ומקפידה על ההלכה?
תשובה: אם היא בחורה צנועה ויראת שמים, אז אני חושב שלא נכון סתם להטיל דופי אם אתה חושב שהיא בחורה אמיתית.
שאלה: לבדוק מזוזה לבד: אני יהודי. עברתי לא מזמן דירה בשכירות. אישתי כבר חולה פעמיים, שבוע אחרי שבוע וחצי. שמעתי שאם המזוזות בבית פסולות. אני בעצמי פתחתי מזוזה בחדר שינה שלנו וראיתי שהמזוזה חדשה לגמרי פתחתי אותה וקראתי כל מה שכתוב שם זה קריאת שמע והכל ר אין אותיות מחוקות או משהו חריג, הכל ר במזוזה. האם זה ר שפתחתי את המזוזה או שאסור לי בכלל אלא להביא אותם למי שמתעסק בזה?
תשובה: מותר לך לפתוח את המזוזה ואין בכך שום איסור. אולם, מאחר ודיני כתיבת מזוזה הם רבים ולא ידועים יש לתת אותה לבדיקה אצל מגיהה מזוזות ירא שמים ולא לבדוק לבד.
שאלה: כלאיים בערוגת עשבי תיבול: זרעתי בערוגה בגינה עשבי תיבול שונים ללא רווח ביניהם. מה עלי לעשות, האם צריך לעקור? האם אסורים בהנאה? אודה על תשובה מפורטת.
תשובה: עשבי תיבול יש ביניהם דברים האסורים משום כלאים, אבל הם ברובם מוגדרים כירקות ועל כן אין הם אסורים בהנאה. צריך לעקור למצב שבין שורש לשורש אחר יהיה לפחות 15 ס"מ. מכיוון שאין זה איסורי הנאה אפשר לעקור ולשתול במקום אחר. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: לימוד תורה עם בת: ידוע לי שיש הלכה להתרחק מהאשה מאוד מאוד. האם בכל זאת מותר ללמוד תורה עם בת?
תשובה: לא מתאים לעשות כן.
שאלה: מכירת שיער לפאות: אישתי מעוניינת למכור את שערה לארגון שמכין פאות, כמובן שזה יתבצע על ידי אישה ולא ע"י גבר, האם יש עם זה בעיה הלכתית? אודה על תשובה מהירה המכירה אמורה להתבצע בשבוע הבא.
תשובה: אין בעיה.
שאלה: לביבות בסיר בשרי וטוסטר: הרב, שאלתי את השאלה הזאת הרב ענה כך: אשתי טיגנה לביבות (עם בצל) בסיר בשרי לא בן יומו ואח"כ שמנו בטסטר חלבי (לא נקי משאריות). א מה הדין האוכל? ב מה הדין טוסטר? ג כיצד מכשירים טוסטר? ד. האם יש נפק"מ אם טיגנה את הבצל לבד או ביחד עם כל העיסה? מהי?
תשובה: האם הלביבות היו חמות, ואם כן, באיזו דרגת חום? טיגנתי בשמן, זה חום גבוהה יותר מיד סולדת. ואח"כ הם התקררו ושמתי ביד בטוסטר, שגם זה יותר מיד סולדת. מה הדין? תשובה: אם שמת ביד, כנראה שאין זו יד סולדת והכל כשר, אא"כ לא יכולת להחזיק ביד.
שאלה: חובת מזוזה במקום עבודה: האם יש חובה להתקין מזוזה במקום העבודה? אין מזוזה בכניסה למבנה.
תשובה: אינך חייב להוציא מכיסך בשביל מבנה שאינו שלך ואינך דר בו.
שאלה: הגעלת כלי פלסטיק: כיצד מגעילים כלי פלסטיק?
תשובה: יש לנו כלל בענין הגעלה והוא: כבולעו כך פולטו, דהיינו, באותו דרך שהשתמשו בכלי פלסטיק לאיסור כך צריך להגעיל אותו. כגון: אם עירו על הכלי מכלי ראשון יש להכשירו ע"י עירוי מכלי ראשון, וכן על זה הדרך.
שאלה: יציאה להדריך נוער במחנה בחו"ל: אני יודעת שכבר שאלו שאלה דומה אך אני רוצה לשמוע עוד דעות. אני רוצה לטוס לחו"ל למטרת עבודה במחנה קיץ. בעיקרון העבודה שאני אקבל שם היא לא בהכרח הדרכה של קבוצה אלא עבודה שאני לא מרוויחה בה כ"כ. זה מחנה דתי מטעם בני עקיבא ויש כל יום לימוד הלכה, אז אין חשש לביטול תורה, וזמן השהייה הוא מוקצב (בערך חודש וחצי). חלק מהסיבות היציאה הם למטרת הנאה וכדי לפגוש משפחה (רחוקה). האם אסור מותר לי לצאת?
תשובה: יש לזה גדר מצווה, ואנו פוסקים שיציאה לדבר מצווה מותרת. למרות שהרמב"ם מונה רק ארבעה דברים שאפשר בשבילם לצאת לחוץ לארץ: ללמוד תורה, לישא אישה, להציל מהנכרים או לצורך פרנסה, אם הוא יצואן או יבואן. פה הליכה להדריך בבני עקיבא יש בזה משום דבר מצווה להציל נפשות ויהיה מותר.
שאלה: ציצית שנקרעה: שאלתי היא לגבי הטלית-קטן שלי שמצויץ בפתיל תכלת. מכיוון שמספר פעמים משכתי בחוזקה בציציותי, שניים מתוך ארבעת הכנפות נקרעו חלקית - זאת אומרת, שהפתילות מחוברות לגמרי בשלמותן אך תלויות על בלימה- עדיין מחוברות אך אחוזות בשארית כוחותן בקרע כנף. שאלותי הן: 1. האם כרגע ציציתי כשרה? 2. האם אני יכול פשוט לתפור ולאחות את הקרוע? 3. אם לא- מה אני יכול לעשות כדי להמשיך להשתמש בפתילות שהרי הן יקרות, כידוע, ולא עשיר כקרח אנכי.
תשובה: הציור אינו ברור כ"כ, אם זה בחיבור שבין הציצית לקשרים יש בעיה וצריך להתיר אותם ולהשחיל ולקשור מחדש. מותר לחבר חוטים ע"י קשירה לחוט אחד גם לכתחילה.
שאלה: טבילה מחוץ לערוב ולקרוא לאור נרות: א) האם ואיך ניתן לטבול בבור מים בשבת, כשהבור נמצא מחוץ לערוב? ב) פלטה של נרות נשמה שעליהם שמים חתיכת פח בשביל לחמם אוכל. האם ניתן להסיר את הפח ולקרוא לאור הנרות? במקרה ויש שתי נרות יש יותר מקום להתיר? ג) תאורת חרום- תאורה שהיא ע"י פלורסנט שאין חוט להט. ניתן לטלטל בשבת?
תשובה: א) ילך, יטבול וישתדל לנער את המים מעליו ויתלבש שוב. אין לקחת מגבת. ב) מצד הטלטול - תוריד בשינוי כגון עם הרגל, לא עם הידים (אפשר עם המרפק). ג) כן, כי זה כלי שמלאכתו לאיסור.
שאלה: אכילה לאחר "ברכת המזון   " : אם ברכתי ברכת המזון אחר הסעודה ואחרי כמה דקות ברכתי מזונות על קרואסון, האם צריך לברך "מעין שלוש ". ואם שתיתי, צריך להוסיף גם "בורא נפשות "?
תשובה: אם אכלת ושתית כשיעור ברכה אחרונה, עליך לברך "מעין שלוש" ו"בורא נפשות".
שאלה: ביצה מהחמין לעניין להמתין שש שעות : ביצת עוף טמא שנתבשלה עם ביצים אחרות, אם היא בקליפתה, אינה אוסרת. ואילו בבשר בחלב, אם אכל מתבשיל בשרי ולא אכל בשר, נהגו להחמיר (שלא כדעת מרן) להמתין שש שעות. האם הוא הדין אם אכל ביצה מהחמין, גם צריך להמתין שש שעות? ואם כן, שאלתי, אם ביצת עוף טמא בקליפתה לא פולטת ולא אוסרת תבשיל מדוע ביצה בתבשיל בשרי צריכים להמתין שש שעות?
תשובה: לגבי ביצה מן החמין - לפי שיטת חכמי ספרד לא גזרו על טעם בשר להמתין 6 שעות. ולכן מי שאכל מרק בשר בלי הבשר אינו צריך להמתין לפי שיטת מרן המחבר. הרמ"א חולק על זה. ולכן לפי שיטת חכמי ספרד אין פה שום דבר, ולפי חכמי אשכנז יחמיר. ביצה טריפה אין בעיה, כי הביצה אינה פולטת טעם אלא רק מקבלת טעם, כדלעיל. ולכן יש לחשוש שהיא בלעה מטעם הבשר לפי הרמ"א אבל אין לחשוש שפלטה מטעמה החוצה.
שאלה: הדלקת נרות חנוכה כשמתארחים בשני בתים : בשבת חנוכה נתארח בעז"ה אצל גיסי. אשתי ואני נלון בבית אחד השכנים והילדים בבית של גיסי, וכמובן, נאכל את סעודות השבת אצל גיסי. נרות שבת נדליק בבית של גיסי, כיון ששם מקום הסעודה. שאלתי היא, היכן עלינו להדליק נרות חנוכה בערב שבת: בדירה בה נישן אנחנו ההורים או בביתו שלגיסי בו ישנו הילדים וגם נאכל שם? וחנוכה שמח
תשובה: מכיון שעיקר האירוח הוא אצל גיסך, הדליקו שם.
שאלה: חנוכה- שמן זית למאור או סויה?: במה עדיף להדליק נר חנוכה, בשמן זית למאור שאינו ראוי למאכל או בשמן סויה רגיל? אשמח גם כן להבין מדוע זה עדיף על זה או מקורות לעיון.
תשובה: שמן זית עדיף, כי הוא זכר למקדש.
שאלה: אכילה על קברי צדיקים - המשך: בהמשך לשאלה הקודמת בענין אכילה על קברי צדיקים. כוונתי, האם ישנה בעיה הלכתית עם הדבר, ואם כן, מה צריך לעשות אם, לדוגמא, מקבלים הזמנה לחלאקה וכד (האם לא ללכת או ללכת ולא לאכול)?
תשובה: על יד הקבר ממש לא אוכלים אך מחוץ לקבר אין איסור. אין מניעה להשתתף בחלקה. אך יש מצוות חשובות יותר ואין הצדקה לטרוח למרחקים בשביל זה.
שאלה: פדיון לאחר הפלה: בעבר עברתי הפלה טבעית ואני לא זוכרת באיזה שבוע. הייתי משפחתי ומשפחת בעלי לא יודעים על ההפלה. אני בהריון ויש לי בן. האם אני יכולה לקיים את מצוות פדיון הבן?
תשובה: במקרה זה יש לערוך את הפדיון בלא הזכרת שם ה' עליכם לבחור כהן תלמיד חכם שאפשר להסביר לו את הבעיה על מנת שישתף איתכם פעולה.
שאלה: אזכרה מאוחרת לאבא: פספסנו במשפחה את התאריך העברי לאזכרה של אבי, האם אפשר לערוך אזכרה בתאריך הלועזי בבית כנסת, התאריך הלועזי ב- 8.12? אנא תשובתך המהירה.
תשובה: אין משמעות לתאריך הלועזי. תעשו את האזכרה בתחילת השבוע הבא.
שאלה: הלכות הדלקת נר חנוכה: לרב איני בקי כל עיקר בהלכות חנוכה-ועל כן אשאל לך כמה שאלות: 1. מה סדר ההדלקה? 2. עם איזה נר מדליקים? כגון: הרי שהיינו ביום השני וצריך להדליק 2 נרות, אחד מצוה ואחד הידור (לא כולל שמש). 3. האם מדליקים עם השמש?
תשובה: 1. מברכים את הברכות, ביום הראשון מברכים 3 ברכות כפי שכתוב בסידורים, ובשאר הימים אותם ברכות חוץ מברכת שהחיינו. לאחר הברכה מדליקים את הנרות. נוהגים לומר את הפיוטים "הנרות הללו" ו"מעוז צור", שניהם מופיעים בכל סידור. 2. מניחים בצד שמאל את הנר החדש ומדליקים אותו. לאחר מכן פונים לצד ימין ומדליקים את שאר הנרות. 3. במידה ומדליקים בנרות שעווה אפשר להדליק עם השמש  לא חובה. אם מדליקין בשמן לוקחים נר נוסף ומדליקים בעזרתו.
שאלה: אילת באיסור יציאה לחו"ל: אני קיבלתי על עצמי שלא לצאת מא"י כלל. היה לנו טיול שנתי לאילת ויצאתי. האם זה נחשב חו"ל לעניין יציאה מארץ ישראל, ואם כן, מה עלי לעשות עם העניין שקיבלתי על עצמי?
תשובה: זוהי קבלה חיובית מאוד, הלוואי וכולם היו עושים כך. אילת אינה ארץ ישראל לעניין תרומות ומעשרות אבל לא לעניין יציאה, כי מותר למדינה להחזיק את הנמל הזה וזה נקרא לצורך, שכיוון שצריך את הנמל הזה צריך את העיר לידו ואת כל השירותים שם, וממילא מותר שגם קרוביהם יבקרו שם. כלומר: איסור יציאה ושהייה אין שם אבל גם אין שם קיום של מצוות יישוב הארץ.
שאלה: יעקב ועשו: למה כשמלאכיו של יעקב אמרו לא שעשו בא אליו עם 400 אנשים- הוא ישר נלחץ ולא חשב שאולי הוא רוצה לעשות איתו?
תשובה: בפשטות התשובה היא, כפי שרש"י במקום אומר, שישנה כפילות בפסוק: "באנו אל אחיך אל עשיו". כידוע, ליעקב היה אח אחד בלבד, כך שהחזרה על "אל עשיו" הינה מיותרת. אלא שאמרו לו: "שהיית אומר אחי הוא, אבל נוהג עימך כעשיו הרשע עודנו בשנאתו"  לשון רש"י ע"פ המדרש. אכן לצערנו ישנן המתבלבלים, רואים מחבלים ומדמיינים אחים ל הם, במקומו של יעקב, היו ממשיכים לחשוב כך גם עם עשיו היה חלילה מצליח במזימתו וטובח במשפחת יעקב. הם לא היו נשברין מעמדתם, מרגישים אשמים ומנסים בכל מחיר לשכנע את השותפים הרוצחים של עשיו שהם רוצים יעקב לא היה עקום והבין שעשיו לא שולח לו משלחת ל אלא עשיו הוא עשיו. מעשיו צריך לחשוש ולהתכונן היטב לפגישה.
שאלה: קערית חלבית לעוגה פרווה: בקערית, שהכנתי בה עוגה חלבית, הכנתי עוגה ממוצרים פרווה. המוצרים של שתי העוגות קרים. האם העוגה נחשבת חלבית? האם אפשר לאכול אותה אחרי או תוך כדי ארוחה בשרית? כנ"ל לגבי אפיית עוגות "פרווה" בתבניות שנאפו בהן עוגות חלביות. האם סיליקון חייב הטבלה במקווה?
תשובה: 1. אם הקערית הייתה נקיה העוגה נחשבת לפרווה וניתן לאוכלה בארוחה בשרית. 2. אם לא השתמשו בתבנית למשך 24 שעות לפני הכנת עוגת הפרווה, ניתן לאכול את העוגה עם בשר. אם השתמשו, ניתן לאוכלה בארוחה בשרית אולםם לא עם בשר יחד. הספרדים מקילים אף בתוך 24 שעות לאכול עם בשר. כמובן, התבניות צריכות להיות נקיות. 3. לא.
שאלה: הוקצה למצוותו בסעודת הברית: האם דין של הוקצה למצוותו, כנוי סוכה, שייך גם בדינים אחרים, כגון: אדם שקנה או הכין צרכי סעודת מצוות כברית מילה, פדיון הבן, סיום מסכם וכדו. האם ביום השמיני, כשיש עליו חיוב למול את בנו, מותר לו להנות או לאכול מהאוכל שהכין לצורך סעודת הברית לפני שמל את בנו? בבקשה הסבר מפורט ומקורות.
תשובה: מותר ולא שייך, כי שם זו לא מצווה שחלה על החפצא כמו בסוכה, כי באוכל לשמחה אין כלל חיוב בו עצמו לאוכלו. ואפילו בסוכה אם אדם בנה סוכה מוקדם יהיה מותר להנות, כי לא חל האיסור בחפצא עד שעת המצווה.
שאלה: הפעלת מיקרוגל בשבת: האם ניתן להשאיר מיקרוגל לפני שבת עם טיימר, כך שבשבת אשים את האוכל בתוכו לפני ההפעלה, הוא יופעל אוטומטית, ואז אוציא את האוכל? (אציין שהמיקרוגל שלי הוא מכני (ללא צג וכד ), כאשר הכפתור המסתובב של ה"שעון" שלו לא מתקדם ללא חשמל - כלומר, אפשר לחבר את הכבל לטיימר-שקע, והוא אכן יידלק למשך X דקות באותו זמן). לגבי אוושא מילתא - לכאו מה ההבדל בין זה לבין תנור אפיה רגיל, שמותר להשאירו דולק מע"ש לתוך שבת, כך שייכבה עם טיימר - הלא גם כאן יש אוושא של התנור שפועל בשבת?
תשובה: באוכל גושי אין בעיה אבל אין לחמם מרק, ולא משנה אם המיקרוגל מכני או לא. וגם בתנור ממש מותר לעשות כן, רק שצריך לשים את האוכל לפני שהוא מוסק.
שאלה: פערים ברמה הדתית: הייתי רוצה לקבל הדרכה בעניין של בחירת בת זוג. לפני זמן מה יצאת עם בחורה שמצא חן בעניי אך היו בניינו פערים דתיים. היא בחורה מאוד דתיה. היא מקפידה יותר ממני על דברים. גם מבחינת צניעות, היא מאוד צנועה. אומנם גם לי יש שאיפות להתקדם מבחינה דתית אבל אני מכיר את עצמי ואני מרגיש ויודע שכאשר יש משהו שהוא יותר חזק ממני במשהו זה גורם לי ללכת אחורה ולאבד את הרצון להתקדם. יש לי מין תכונה שאני זה שצריך להוביל ואם אני לא מוביל אני הולך אחורה. האם לנסות שוב או לחפש משהי שתהיה ברמה דתית מתאימה לי?
תשובה: כדאי לנסות שוב ולשאוף לעבור אותה ולהוביל. בתחילה היא תחזק אותך ואחר כך אתה תיהיה המושך למעלה. חזק ואמץ.